Discussió:Llista de monuments de Ripoll

message: Al Catàleg de béns protegits de Ripoll, refós el febrer del 2015, no hi surt. Pot ser que hagi caigut de la llista? A la pàgina 14 hi ha els diversos elements associats als ponts (OC3, "Construccions viàries i ferroviàries"), i més endavant hi ha les fitxes de cadascun, i no n'hi ha cap que s'assembli a la foto de Patmapa. Per cert, m'he dedicat a omplir la llista amb les coordenades que faltaven (les que he trobat, perquè n'hi ha d'altres que són imprecises i no les hi he afegides). --Enric (discussió) 01:35, 15 ago 2021 (CEST)
replies: text: No ha caigut (de la llista), segueix viu. És estrany que havent-hi tants ponts al catàleg no s'hi pugui trobar aquest. Diu que és sobre la torrentera de Baups, afluent del Fresser. Al mapa de l'ICC no es troba res de Baups ni Balps, sinó Baubs, però només un edifici i una collada. D'aquesta zona hauria de ser la riera de Muiols o algun dels seus torrents. El Col·legi d'Arquitectes diu que és de Campdevànol. Tot podria ser, però se'm fa més difícil de creure. --V.Riullop (parlem-ne) 09:14, 16 ago 2021 (CEST)
replies: text: : Sí, tot això ja ho vaig anar trobant sobre el mapa, però com que al final no el vaig saber identificar no hi vaig posar les coordenades ni per aproximació.  Enric (discussió) 13:01, 16 ago 2021 (CEST)
replies: text: ::  He trobat un itinerari per si el vols seguir. Cal sortir de Ripoll cap al Montgrony per la carretera de Ribes. Al cap de 1/2 hora curta amb matxos de sella es troba el petit pont de Baups que deixes a la dreta. A pocs pams travesses el Fresser i trobes la riera del Merlès. No és gaire precís, però diria que és en la zona de Can Torrents o del Tanatori prop del riu, possiblement sobre la riera de Muiols. Tampoc m'atreveixo a posar-hi coordenades. --V.Riullop (parlem-ne) 14:51, 16 ago 2021 (CEST)
replies: text: :::  Ja he tingut problemes per trobar un cotxe de lloguer (que al final no he trobat) i hauré de fer les excursions a peu (previ tren o autobús), imagina't si em posés a buscar un matxo de sella! Gràcies de tota manera. Per cert, pot ser ben bé que el torrent de Baups sigui el de Muiols; de fet, el mas de Baups és vora el torrent de Casadessús, que quan s'ajunta amb el del Pic de la Devesa forma el torrent de Muiols. Deu ser un pont sobre aquest torrent, sí. --Enric (discussió) 15:42, 16 ago 2021 (CEST)
replies: text: :::: Llàstima, ja et veia dalt d'un matxo, amb barret colonial i la màquina de retratar penjada al coll. Hagués estat la mare de tots els safaris WLM. --V.Riullop (parlem-ne) 19:04, 16 ago 2021 (CEST)
thread_title: Pont de Balps

message: És un duplicat. Al Catàleg de Béns Protegits només hi surt el "Conjunt Palau" (E4.04, BCIL), que inclou tots els elements de l'antiga farga, mentre que "la Farga" és dins l'apartat de "jaciments" (JA.08). --Enric (discussió) 11:38, 15 ago 2021 (CEST)
replies: text: Fet, baixa per duplicat. --V.Riullop (parlem-ne) 09:41, 16 ago 2021 (CEST)
thread_title:  Farga Palau / Conjunt Palau 

message: No es tracta d'un pou, sinó d'un forn de guix, la fitxa de PATMAPA està equivocada. Al catàleg de Ripoll té el codi E4.08. Ja ho he reanomenat. --Enric (discussió) 15:37, 15 ago 2021 (CEST)
thread_title:  Pou de guix de la Colònia Santa Maria 

message: Al catàleg de l'Ajuntament, diu que és davant el número 27 del Raval de Sant Pere, per tant a la paret de pedra del número 26, que correspon a la Fundació MAP. Aquesta és la que surt a la foto del catàleg, p.109. Ara bé, la descripció de Patmapa sembla més aviat que correspongui a una altra font del mateix carrer, molt més avall (abans d'arribar al núm. 40), que curiosament està retolada com a "Font de Sant Eudald"! --Enric (discussió) 16:48, 15 ago 2021 (CEST)
replies: text: En principi, per l'adreça i per la fitxa de l'ajuntament hem de suposar que és la del número 26, però vés a saber. En la foto de l'ajuntament s'hi veu una placa, però no es distingeix i la càmera del Google hi passa massa ràpid. --V.Riullop (parlem-ne) 10:08, 16 ago 2021 (CEST)
replies: text: : Com que Sant Eudald té molta requesta a Ripoll, li deuen dedicar totes les fonts!  Enric (discussió) 13:04, 16 ago 2021 (CEST)
thread_title: Font de Sant Eudald

message: La casa Garriga no és al carrer del Prat, 2, sinó a la plaça Nova, 2, tal com es pot veure al Google Street.
thread_title:  Baixos casa Garriga 

message: Després de la visita recent, he comprovat que ha desaparegut la llinda de fusta del raval de l'Hospital núm. 11, i de fet tot l'edifici. Al Google Street, el número 11 és l'edifici de l'esquerra tot escrostonat, que actualment no existeix perquè l'han tirat a terra i el forat que ja hi havia al costat ara és encara més gran. Tampoc no hi és la llinda del carrer Sant Jaume núm. 12, l'edifici ha desaparegut i hi han obert una placeta, anomenada "plaça de Capranica", municipi italià agermanat amb Ripoll. --Enric (discussió) 12:28, 21 ago 2021 (CEST)
replies: text: Aquesta gent s'ha begut l'enteniment. Em pregunto per què ho declaren BCIL el 2015. Potser són en algun magatzem municipal. --V.Riullop (parlem-ne) 18:53, 21 ago 2021 (CEST)
replies: text: : Ah, per cert, l'escut de Ripoll del Casal de Joves també ha desaparegut. Aquí es pot veure que sobre la porta no hi ha res, només un pany de paret blanc. I, recordant allò que vam discutir sobre les "fonts" de Sant Eudald del raval de Sant Pere, aquí diu que la "de debò" és la del final de tot. --Enric (discussió) 18:04, 22 ago 2021 (CEST)
thread_title:  Elements desapareguts